ปัจจุบันเป็นนิ่วในไต 3.8MM คุณให้รับประทานน้ำเยอะๆ โดยไม่ต้องกินยา แต่พอดีมีคนแนะนำให้ทานหญ้าหนวดแมวแบบแคปซูล จะช่วยขับ/ลดขนาดนิ่วในไตได้จริงไหมครับ แล้วอันตรายหรือไม่
สวัสดีคะ คือ ต้องเรียนอย่างนี้ค่ะ มีเรื่องานวิจัยออกมาเกี่ยวกับหญ้านวมแมวในการรักษานิ่วในไตค่ะซึ่งผลงานวิจัยออกมาเป็นดังนี้ค่ะหญ้านวดแมวสามารถที่จะช่วยรักษาโรคในทางเดินปัสสาวะ ช่วยขับปัสสาวะ รักษาโรคนิ่ว สลายนิ่ว หรือช่วยลดขนาดก้อนนิ่ว ด้วยการใช้ต้นกับใบประมาณ 1 กอบมือ (หากใช้ใบสดให้ใช้ประมาณ 90-120 กรัม แต่ถ้าเป็นใบแห้งให้ใช้ประมาณ 40-50 กรัม) นำมาต้มกับน้ำดื่มก่อนอาหารครั้งละ 1 ถ้วยชา หรือประมาณ 75 cc. วันละ 3 ครั้ง หรืออีกสูตรให้ใช้กิ่งกับใบขนาดกลาง (ไม่แก่หรืออ่อนจนเกินไป) นำมาล้างให้สะอาดแล้วผึ่งในที่ร่มให้แห้ง ให้ใช้ประมาณ 4 หยิบมือ (ประมาณ 4 กรัม) นำมาชงกับน้ำเดือดประมาณ 750 cc. เหมือนชงชา แล้วนำมาดื่มต่างน้ำตลอดทั้งวัน นานประมาณ 1-6 เดือน จะช่วยทำให้ปัสสาวะใสและคล่องขึ้น ช่วยทำให้อาการปวดของนิ่วลดลงและทำให้นิ่วมีขนาดเล็กลงและหลุดออกมาเอง (ใบ, ราก, ทั้งต้น)การศึกษาผลของการลดนิ่วไตของผู้ป่วยที่มีก้อนนิ่วไตขนาดตั้งแต่ 10 มิลลิเมตรขึ้นไปอย่างน้อย 1 ก้อน ด้วยหญ้าหนวดแมวเปรียบเทียบกับยาเดียม โพแทสเซียม ซิเทรต (Na K Citrate หรือ Sodium Potassium Citrate (SPC)) ในระยะเวลา 18 เดือน ผลการทดลองพบว่าหญ้าหนวดแมวสามารถลดขนาดก้อนนิ่วได้ 28.6% ส่วนยา Na-K-Citrate สามารถลดขนาดก้อนนิ่วได้ 33.8% ในระยะเวลา 1 ปี หรือโดยสรุปคือสามารถลดขนาดนิ่วลงได้ถึงปีละประมาณ 1 ใน 3 ของขนาดต้น (นพ.อมร เปรมกมล, นพ.วัฒนะ ดิฐสถาพรเจริญ, รศ.ศรีน้อย มาศเกษม, รศ. นฤมล สินสุพรรณ, รศ.พจน์ ศรีบุญลือ, พญ.ชลิดา อภินิเวศ)แต่ปัญหาคือ ถ้ามีโรคหัวใจและโรคไต ไม่แนะนำให้ใช้ยาตัวนี้มีโปแตสเซียมสูงจะทำให้ผู้ป่วยโรคไตและหัวใจมีปัญหาไตวายและหัวใจวายเฉียบพลันได้ค่ะแนะนำให้ปรึกษาแพทย์ศัลยกรรมระบบทางเดินปัสสาวะก่อนนค่ะ เพราะนิ่วขนาดเล็กอาจจะหลุดออกมาเองได้ค่ะ